আদমপুর ইউনিয়ন কার্যালয় ও নোয়াগাঁও গ্রাম সূত্রে জানা যায়, বৃহস্পতিবার ভোর ৬টায় গ্রামের কৃষক আব্দুল মালিক (৫৫) তার খেতে শাক সবজি তদারকি করতে গিয়েছিলেন। এসময় পার্শ্ববর্তী রাজকান্দি বনাঞ্চল থেকে একটি বন্য শুকর বেরিয়ে এসে তার উপর (আব্দুল মালিকের উপর) হামলা করে রক্তাক্ত জখম করে। গ্রামবাসীরা ধাওয়া করলে বন্য শুকরটি আবার বনে ফিরে গেলে গুরুতর আহতাবস্থায় কৃষক মালিককে উদ্ধার করে প্রথমে কমলগঞ্জ উপজেলা স্বাস্থ্য কমপ্লেক্স ভর্তি করা হয়েছিল। তার অবস্থা গুরুতর দেখে পরে মৌলভীবাজার সদর হাসপাতালে হয়ে সিলেট ওসমানী মেডিক্যাল কলেজ হাসপাতালে স্থানান্তর করা হয়।